**3 А клас** **Домашна работа – 19 уч. седмица**

***Литература***

* Моля, прочетете текста **„Левският скок“** от *Стефан Дичев*на **стр. 72** от ***Читанката***. Желателно е новите уроци да се четат достатъчно пъти, за да стане гладко.
* Моля, отговорете на въпроса чрез пълни изречения в тетрадката с широки редове:
* **Защо наричат Васил – „Левски“?**

***Български език***

* За отсъстващите или забравилите, може да прочетете преговора от вашите тетрадки или да гледате клипчето тук:

[***https://www.youtube.com/watch?v=yvsmpH04bus***](https://www.youtube.com/watch?v=yvsmpH04bus)

* Може да си припомните и от тук:

Да си припомним, че когато имаме **прилагателно име (прил.име)** в **мъжки род (м.р.)**, завършващо на **„-нен“**, то тогава в **женски род (ж.р.)**, **среден род (ср.р.)** и **множествено число (мн.ч.) „н“** се удвоява **„нн“**.

Пусти**нен** – пусти**нн**а – пусти**нн**о – пусти**нн**и

Ако **прил. име** в **м.р.** завършва на **„-ен“**, то в **ж.р.**, **ср.р.** и **мн.ч.** се пише с едно **„н“**.

Дъждов**ен** – дъждов**н**а – дъждов**н**о – дъждов**н**и

* Моля, направете **упражнения 4, 5 и 7** от ***Тетрадка № 1*** на **стр. 40-41.**

***Човекът и обществото***

**Втори срок – история**

* Моля, прочетете урока на тема **„Апостолът на свободата“** на **стр. 106-107** по ***Човекът и Обществото****.*
* Задачата този час е малко по-различна. След като прочетете урока, съставете книжка от четири страници за Васил Левски и запишете в нея отговорите на въпросите, използвайки пълни изречения. Ако можете, намерете снимки от интернет (които пасват на отговорите – може да са същите от учебника), принтирайте и залепете. Направете го да е цветно и интересно. 😊

**Въпроси:**

1. **„Младият Левски“ (заглавие на 1-ва страница) - С 2-3 изречения разкажете животът на младия Левски (имена, година и място на раждане, семейство, обучение и духовенство).**
2. **„Четникът Левски“ (заглавие на 2-ра страница) - Опиши образа на Левски от снимката в учебника (външен вид, облекло, оръжия).**
3. **„Революционерът Левски“ (заглавие на 3-та страница) – Според думите на Иван Вазов, как Левски е обикалял страната и за какво е говорел на българите? Кои градове е обиколил Левски, гледайки картата в учебника?**
4. **„Великият син на България и неговите завети“ (заглавие на 4-та страница) – Препишете последния куплет от стихотворението на Христо Ботев „Обесването на Васил Левски“. Препишете един от заветите на Левски (дадени в учебника).**